Ρισάρ Ρατσιμαντραβά

Ο Συνταγματάρχης Ρισάρ Ρατσιμαντραβά (Richard Ratsimandrava) ήταν στρατιωτικός και πρόεδρος της Μαδαγασκάρης για βραχύβια θητεία, το Φεβρουάριο του 1975. Υπηρέτησε επίσης ως υπουργός Εσωτερικών και κυβέρνησε μόλις για 6 ημέρες, καθώς δολοφονήθηκε. Μετά τη δολοφονία του ακολούθησαν ταραχές και λίγο έλειψε να ξεσπάσει εμφύλιος πόλεμος.

 Βιογραφία 
 Στρατιωτική καριέρα 
Γεννήθηκε στις 21 Μαρτίου του 1931 και καταγόταν από τη φυλή Μερινά ωστόσο είχε λιγότερο "αριστοκρατικό" υπόβαθρο και για το λόγο αυτό ήταν πιο αρεστός στους περισσότερους κατοίκουςhttp://books.google.co.uk/books?id=pWRjGZ9H7hYC&pg=PA973&lpg=PA973&dq=ratsimandrava&source=bl&ots=C8zbbT9AOh&sig=97VK9QjB6kGmD3hRT9eTIq6_pwM&hl=en&ei=Tna0SeH5EeLBjAfXjOH4BQ&sa=X&oi=book_result&resnum=8&ct=result#PPA974,M1. Αποφοίτησε από την Ειδική Στρατιωτική Σχολή του Σαιν Σιρ (École Spéciale Militaire de Saint-Cyr). Υπηρέτησε ως στρατιωτικός στη Γαλλική Αφρική και στη συνέχεια επέστρεψε στη Μαδαγασκάρη το 1960, όταν το νησί έγινε ανεξάρτητο. Έφτασε στο βαθμό του αντισυνταγματάρχη ως το 1968. Το 1972 ο τότε ηγέτης Γκαμπριέλ Ραμαναντσόα σχημάτισε στρατιωτική κυβέρνηση, σε αντικατάσταση της κυβέρνησης του Φιλιμπέρ Τσιρανάνα. Στην κυβέρνηση αυτή ο Ρατσιμαντραβά ανέλαβε υπουργός Εσωτερικών. Από τη θέση αυτή μπορούσε να χειραγωγεί το στρατό. Αποτέλεσμα αυτού ήταν η ανατροπή του Ραμαναντσόα στις 5 Φεβρουαρίου του 1975. Ο Ρατσιμαντραβά ανέλαβε αρχηγός κράτους.

 Δολοφονία 
Έξι μέρες μετά την κατάληψη της εξουσίας, ο Ρστσιμαντραβά δολοφονήθηκε στις 8 μ.μ. της 11ης Φεβρουαρίου ενώ μετέβαινε στην οικία του με την προεδρική του λιμουζίνα από το προεδρικό μέγαρο.OnWar.com , Armed Conflict Events Data, retrieved 9 March 2009.. Ο θάνατός του ανακοινώθηκε από τη νέα στρατιωτική επιτροπή, η οποία απέδωσε τη δολοφονία στα μέλη των Δημοκρατικών Δυνάμεων Ασφαλείας (Groupe Mobile de Police-GMP)Maldives - MADAGASCAR, η οποία ήταν μια ειδική αστυνομική μονάδα .TIME , 24 Φεβρουαρίου 1975, προσπελάστηκε στις 9 Μαρτίου 2009. Μετά τη δολοφονία ξέσπασαν βίαιες ταραχές ανάμεσα σε εκείνους που υποστήριζαν τη στρατιωτική κυβέρνηση και στους υποστηρικτές του πρώην προέδρου Τσιρανάνα. Το 2006, με αφορμή την 31η επέτειο από τη δολοφονία του συνταγματάρχη, διεξήχθη διάσκεψη στη Μαδαγασκάρη για το θέμα αυτό.MAD on line , Conference called on the tragedy of Ratsimandrava, 17/03/2006, προσπελάστηκε στις 9 Μαρτίου 2009.

 Επιπλέον ανάγνωση 
L'assassinat du prιsident Ratsimandrava, Le Journal La Croix (1975). προεπισκόπηση άρθρου από εφημερίδα με θέμα τη δολοφονία του πολιτικού.

 Παραπομπές 

 Εξωτερικοί σύνδεσμοι 

 Βιογραφία - στα μαλαγασικά.
 - Φωτογραφία του Ρατσιμαντραβά.

Κατηγορία:Αρχηγοί κράτους της Μαδαγασκάρης
Κατηγορία:Στρατιωτικοί